《题赵干春林曲坞图》
元代·柯九思

风暖柳仍绿，春晴花更浓。高低茅屋静，远近碧溪通。

亭白分湖色，山青隔岸容。村翁无俗虑，相过说年丰。

作者简介：（1290—1343）元台州临海人，字敬仲，号丹丘生。依附怀王图帖睦尔(文宗)。文宗即位，授典瑞院都事，迁奎章阁鉴书博士。文宗死，流寓江南。博学能文，善楷书，工画墨竹，能以书法为之。又善鉴识鼎彝古器。